Օրերս կայացավ համաշխարհային հռչակ վայելող հատուկենտ երաժշտախմբերից ևս մեկի` Իսրայելի ֆիլհարմոնիկ նվագախմբի մենահամերգը Երևանում: Հայաստանյան ամենաթանկարժեք` «Երևանյան հեռանկարներ» միջազգային երաժշտական փառատոնի մենեջեր Սոնա Հովհաննիսյանի և հիմնադիր գեղարվեստական ղեկավար Ստեփան Ռոստոմյանի բանակցային տևական գործընթացը, փաստորեն, կրկին բարեհաջող ավարտի հանգեց: Դիրիժորական վահանակի մոտ էր նվագախմբի ցմահ երաժշտական տնօրենի մենաշնորհն իր կեսդարյա փայլուն գործունեությամբ վաստակած Զուբին Մեթան: Ի լրումն անցյալ դարի 60-ականներից 5 մայր ցամաքներում իրեն շնորհված բազում հեղինակավոր տիտղոսների և մրցանակների. 2011-ին Հոլիվուդի «Փառքի զբոսավայրում» նաև իր անվամբ աստղ է ստացել: